**Komplex vizsga forgatókönyve**

A komplex vizsga célja, hogy amennyiben a jelölt sikeresen teljesítette a doktori tanulmányok első felét (tanulmányok/kutatás), megkezdhesse a második részt. A komplex vizsga nyilvános.

A Komplex vizsga két részből áll:

* doktori komplex vizsga két tantárgyból (a fő-és és a választott tárgyból)
* kutatási előrehaladási vizsga, amely keretében bemutatásra kerül az addig elkészült kutatási munka és a jelölt bemutatja a doktori disszertáció befejezésére vonatkozó terveket.

A vizsgabizottság összetétele:

* két vizsgáztató a komplex vizsga tárgyaiból
* a kutatási terület két képviselője
* levezető elnök, aki az egyetem egyik professzora

A bizottság minden tagjának rendelkeznie kell PhD fokozattal. A tagok egy harmada nem egyetemi alkalmazott.

**A komplex vizsga folyamata**

A komplex vizsga két részét egymás után kell lefolytatni szünet nélkül ugyanabban a teremben.

**A doktori komplex vizsga:**

* A vizsgabizottság kiválasztja a kérdéseket (kettő kérdés a fő tárgyból, egy a melléktárgyból) zárt ülésen. Jellemzően a vizsgáztató választja ki a kérdéseket a tárgy tételsora alapján.
* A jegyzőkönyvvezető behívja a jelöltet és a vendégeket.
* Az elnök, a jelölt és a résztvevők állva maradnak.

Elnök: Ezúton megnyitom a doktori komplex vizsga szigorlati részét. Kihirdetem, hogy *Csontos Balázs* szeretne tudományos fokozatot szerezni. Kérésére elindítottuk a doktori folyamatot, és a komplex vizsga időpontjául a mai napban egyeztünk meg.

A vizsgabizottság összetétele

Elnök: Dr. Hangos Katalin, DSc egyetemi tanár, PE

Tagok: Dr. Szederkényi Gábor, DSc egyetemi tanár, PPKE-ITK,
 a „Nagy műszaki rendszerek és folyamatok optimalizálása” főtárgy vizsgáztatója

 Dr.Vassányi István, PhD docens, PE, a „Népegészségtani és

 egészségügyi informatika” melléktárgy vizsgáztatója

A jegyzőkönyvvezető felolvassa a kérdéseket, és írásban a jelölt megkapja a kérdéseket.

A fő tárgy kérdései:

1.

A melléktárgy kérdése:

1.

A Jelölt 15 percet kap, hogy kidolgozza a kérdéseket.

* Az elnök, a Jelölt és a résztvevők is leülnek.
* Felkészülés után a Jelölt megválaszolja a kérdéseket.
* Az Elnök megkérdezi a bizottságot, van-e még további kérdés
* További kérdések, válaszok

**Kutatási előrehaladási vizsga**

Elnök: Ezúton megnyitom a doktori komplex vizsga kutatási részét. Felkérem a Jelöltet, hogy mutassa be 15 percben a tanulmányait (kreditekkel) és a kutatási munkáját, az eredményeit és a további terveit.

* A bemutató után a tématerület képviselői kérdéseket tesznek fel a jelöltnek, aki válaszol a kérdésekre.
* Az elnök megkérdezi a Bizottságot, van-e további kérdés.
* További kérdések, válaszok

**A komplex vizsga értékelése**

* A válaszok után az Elnök lezárja a vizsgát, majd felkéri a Jelöltet és a résztvevőket, hogy hagyják el a termet.
* A Bizottság meghozza a döntést a komplex vizsga eredményéről zárt ülésen. A két vizsgarészt külön értékelik.
* A bizottság összes tagja (a témavezető kivételével) 0,1,2,3 vagy 4 ponttal értékeli a vizsga mindkét részét. Az egyes részek sikeresek, ha az elérhető pontszámok 67%-át elérte a jelölt.
* Az elnök behívja a Jelöltet és a résztvevőket a terembe, és kihirdeti a vizsga mindkét részének eredményét:
	+ Csontos Balázs .... százalékot ért el, ezért a komplex vizsga szigorlati/kutatást bemutató része sikeres/sikertelen.